Heglane naturreservat

Heglane naturreservat består av Austre og Vestre Imsen, Kvitholmen og Higgelen og området runt. Området ligger syd for Kvitsøy i Kvitsøy kommune, og er helt omsluttet av Heglane og Eime dyrelivsfredning. Området ble vernet 7. mai 1982 og inngår i verneplan for sjøfugl. Fra og med 15. april til og med 1. august er det forbud mot ilandstiging. Verneforskriften sier at formålet med vernet er «å bevare en viktig sjøfugllokalitet med de plantesamfunn og dyrearter som naturlig er knyttet til området, særlig utfra hensynet til sjøfuglene og deres hekkeplasser.» Referanser